wickkiey/tamil-wikipedia-chunked huggingface dataset:
# பூசை (இந்து)

## வீடுகளில் பூசை

கடவுள் நம்பிக்கையுள்ள இந்துக்கள் வீடுகளில் வழிபாட்டுக்கென அமைக்கப்படும் அறை பூசையறை எனப்படுகிறது. இங்கு தெய்வங்களின் படங்களும், சிறு சிலைகளும் இடம் பெற்றிருக்கும். இந்தப் பூசையறையில் தினந்தோறும் குடும்பத்தலைவி விளக்கேற்றி வழிபடுகிறார். குடும்ப உறுப்பினர்கள் தனியாகவோ, சேர்ந்தமர்ந்தோ தங்கள் வசதிக்கேற்ற படி பூசைகள் செய்வதுண்டு. மேலும் யக்ஞம் எனும் பூசையும் இந்து மதத்தில் இருந்து வருகிறது.
# பூசை (இந்து)

## சமயச் சடங்கு பூசைகள்

திருமணம், பெயர் சூட்டல், புதுமனை புகுதல், காதணி விழா போன்ற பல்வேறு இந்து சமயச் சடங்குகளிலும் பூசை ஒரு முக்கியப் பகுதியாக இடம் பெறுகிறது.
# பூசை (இந்து)

## மானசீக பூசை

தத்துவ நிலையில், தெய்வத்தை உள்ளத்தின் உள்ளேயே கண்டு அகவயமாகவே வழிபடுதலும் இந்து மரபில் ஏற்றுக் கொள்ளப்பட்ட ஒரு பூசை முறையாகும். இவ்வகைப் பூசை முழுக்க மனதளவிலேயே நிகழ்வது, இதற்கு விக்கிரகங்களோ, மலர்கள் போன்ற பூசைப் பொருட்களோ தேவையில்லை. தியான வகையிலான இந்தப் பூசை மானசீக பூசை என்று வழங்கப் பெறுகிறது.  
நெஞ்சகமே கோயில் நினைவே சுகந்தம் அன்பே  
மஞ்சனநீர் பூசைகொள்ள வாராய் பராபரமே  
என்று தாயுமானவர் இவ்வகைப் பூசையினைக் குறிப்பிட்டுள்ளார்.
# பூசை (இந்து)

## காலப் பூசைகள்

கோயில்களில் நான்கு வேளைகளுக்குப் பூசை நடக்கிறது. இந்த பூசை முறையானது மனிதர்களின் உணவு வேளையைக் மையமாக கொண்டு அமைக்கப்பட்டதாக கூறுகிறார்கள்  
- காலைச் சந்தி - காலை 6.00 மணிக்கு நடக்கும் பூசை
- உச்சிக்காலப் பூசை - நன்பகல் 11.00 மணியிலிருந்து 12.00 மணிக்குள் நடக்கும் பூசை
- சாயரட்சைப் பூசை - மாலை 5.00 மணியிலிருந்து 6.00 மணிக்குள் நடக்கும் பூசை
- அர்த்தசாமப் பூசை - இரவு 8.30 மணியிலிருந்து 10.00 மணிக்குள் நடக்கும் பூசை  
மதுரை மீனாட்சியம்மன், சிதம்பரம் நடராசர் போன்ற சைவத் திருத்தலங்களில் ஆறு காலப் பூசை நடக்கின்றது.
# வேள்வி

**யாகம்** என்பதற்கு அர்ப்பணித்தல் என்று பொருளாகும். இந்து தொன்மவியலின் அடிப்படையில் இறைவனுக்கு புனிதமாகக் கருதும் பொருள்களை அர்ப்பணித்தல் யாகமாக கருதப்படுகிறது.  
**வேள்வி**, **ஹோமம்**, **ஓமம்** என்று என்றும் அழைக்கப்பெறுகிறது. யஜூர் வேதத்தில் முப்பது வகையான யாகங்களைப் பற்றி குறிப்பிடப்பட்டுள்ளது.
# வேள்வி

## யக்கியங்கள்

அக்கினி ஹோத்திரம், தரிசபூர்ணமாஸம், சாதுர்மாசியம், பசு பந்தம், சோமம், தேவயக்ஞம், பிதுர் யக்ஞம், பூதயக்கியம், மனுஷ்ய யக்கியம், பிரம்ம யக்கியம் ஆகிய பத்து யக்கியங்கள் பற்றியும் விஷ்ணு புராணம் குறிப்பிடுகிறது. இவற்றில் இறுதி ஐந்தும் பஞ்ச மகாயெக்கியங்கள் என்று அழைக்கப்பெறுகின்றன.
# வேள்வி

## சில யாகங்கள்

சிபி சக்ரவர்த்தி நூறு அஸ்வமேத யாகங்களை செய்ததால், இந்திர பதவி கிடைத்ததாக விஷ்ணு புராணத்தில் குறிப்புகள் உள்ளன.
- அசுவமேத யாகம்
- புத்திர காமேஷ்டி யாகம்
- சத்துரு சம்ஹார யாகம்
- ராஜசூய யாகம்
- கனகதாரா யாகம்
- அமாவாசை நிகும்பலா யாகம்
- கிரிகொரஹ யாகம்
- சத சண்டி யாகம்
- சந்தான கோபால யாகம்
- புஷ்ப யாகம்
- நிகும்பலா யாகம்
# திமுக நாடாளுமன்ற உறுப்பினர்கள் பதவி துறப்பு, 2009

ஈழத் தமிழர்கள் மீது இலங்கை அரசு நடாத்தும் இன அழிவுக்கு எதிராகவும் அதற்கு இந்திய அரசு வழங்கிய படைத்துறை தொழில்நுட்ப உதவிக்கு எதிராகவும் திமுக சேர்த 13 நாடாளுமன்ற உறுப்பினர்கள் அக்டோபர் 18, 2008 அன்று பதவி விலகல் கடிதத்தை கருணாநிதியிடம் வழங்கினார்கள்.. இதற்கு முன்னதாக திமுகவின் இந்திய நாடாளுமன்ற மேலவை உறுப்பினரும், தமிழ்நாடு முதல்வர் கருணாநிதியின் மகளுமான கனிமொழி கருணாநிதி பதவி விலகல் கடிதத்தை கருணாநிதியிடம் வழங்கினார்.  
இந்த பதவி துறப்பு கடிதம் சபாநாயகரிடம் கையளிக்கப்பட்ட பின்னரே உறுதி பெறும் என்பது குறிக்கத்தக்கது. பதவி விலகல் கடிதம் சபாநாயகரிடம் கையளிக்கப்படாததால் அவர்கள் பதவி விலகல் நடைபெறவில்லை.
# திமுக நாடாளுமன்ற உறுப்பினர்கள் பதவி துறப்பு, 2009

## பதவி விலகல் முடிவில் மாற்றம்

திமுக-வின் மக்களவை உறுப்பினர் பதவி விலகல் முடிவை அடுத்து இந்தியாவின் வெளியுறவு அமைச்சர் பிரணாப் முகர்ஜி திமுக தலைவரும் தமிழக முதல்வருமான கருணாநிதியை அவரது இல்லத்தில் சந்தித்து பேசியதைத் தொடர்ந்து கருணாநிதி மக்களவை உறுப்பினர் பதவி விலகல் முடிவை மாற்றிக்கொண்டார். தன்னால் ஆளும் ஐக்கிய முற்போக்கு கூட்டணி அரசுக்கு எந்த சிக்கலும் வராது என்று கருணாநிதி உறுதி கூறியதாக பிரணாப் முகர்ஜி கூறினார்.
# திட்டமிட்ட சிங்கள குடியேற்றம்

**திட்டமிட்ட சிங்கள குடியேற்றம்** எனப்படுவது இலங்கை சிங்கள பெரும்பான்மை அரசுகள் தமிழர்களின் மரபுவழித் தாயகப் நிலப்பரப்புகளில் தமிழர்களின் மரபுவழி உரிமைகளைச் சிதைக்கும் வண்ணம் திட்டமிட்டு மேற்கொண்ட சிங்கள குடியேற்றங்களைக் குறிக்கின்றது. இந்த திட்டங்கள் நிலமற்ற சிங்களவர்களுக்கு நிலம் தரும் திட்டங்களாக அரசால் பரப்புரை செய்யப்பட்டாலும், அங்கு வாழ்ந்த தமிழர்களின் உரிமைகளை கருத்துக்களை பொருட்படுத்தாமல் இந்த திட்டங்கள் நிறைவேற்றப்பட்டன. இது இலங்கை இனப்பிரச்சினைக்கு ஒரு முக்கிய காரணமாக அமைந்தது.
# திட்டமிட்ட சிங்கள குடியேற்றம்

## குடியேற்றத் திட்டங்கள்

- கல்லோயாக் குடியேற்றத் திட்டம்
- கந்தளாய்க் குடியேற்றத் திட்டம்
- அல்லைக் குடியேற்றத் திட்டம்
# சிங்களமயமாக்கம்

**சிங்களமயமாக்கம்** என்பது இலங்கையில் வாழ்ந்த சிறுபான்மையினரை இலங்கை பெரும்பான்மை இனமான சிங்களவர்களின் பண்பாட்டுக்குள் உள்வாங்கும் வகையில் திட்டமிட்டும் இயல்பாகவும் நடைபெற்ற ஒரு சமூக நிகழ்வு ஆகும்.  
இலங்கைத் தமிழர்கள், பழங்குடிகள், முஸ்லீம்கள் ஆகியோர் இந்த செயற்பாட்டால் பாதிக்கப்பட்டவர்கள்.  
தனிச் சிங்கள சட்டம், பௌத்தம் அரச சமயம், சிங்கள குடியேற்றம் போன்றவை இந்த செயற்பாட்டுக்கு எடுத்துக்காட்டுகள்.  
ஜேவிபி, JHU போன்ற கட்சிகள் சிங்களமயமாக்கத்தை ஒரு முதன்மைக் கொள்கையாகவும் கொண்டுள்ளன.
# வார்ப்புரு:ஈழப் போர் காரணங்கள்

| <span> '''ஈழப் போராட்ட
காரணங்கள்'''</span> |  |
| --- | --- |
| <>தனிச் சிங்களச் சட்டம்</> |  |
| <>பெளத்தம் அரச சமயமாக்கப்படல்</> |  |
| <>இலங்கைக் குடியுரிமைச் சட்டம்</> |  |
| <>கல்வி தரப்படுத்தல் சட்டங்கள்</> |  |
| <>திட்டமிட்ட சிங்கள குடியேற்றம்</> |  |
| <>அரச பயங்கரவாதம்</> |  |
| <>யாழ் பொது நூலக எரிப்பு</> |  |
| <>சிங்களமயமாக்கம்</> |  |
| <>வேலைவாய்ப்பில் இனப்பாகுபாடு</> |  |
| <>சிங்களப் பேரினவாதம்</> |  |
| <>ஆட்கடத்தல்களும் காணாமல் போதல்களும்</> |  |
| <>அரச சித்திரவதை</> |  |
| <>பாலியல் வன்முறை</> |  |
| <>இலங்கைத் தமிழர் இனவழிப்பு</> |  |
| <>இலங்கையில் மனித இனத்துக்கெதிரான குற்றங்கள்</>
<hr> |  |
| <>இலங்கை இனப்பிரச்சினைக் காலக்கோடு</> |  |
| <div></div> | } |
# ஐக்கிய இராச்சியத்தின் இரண்டாம் எலிசபெத்

## தொடக்க வாழ்க்கை

எலிசபெத் 1926 ஏப்ரல் 21 02:40 (கிரீனிச் நேரம்), அவரது தந்த-வழிப் பாட்டனார் ஐந்தாம் சியார்ச்சின் ஆட்சிக் காலத்தில் பிறந்தார். தந்தை இளவரசர் ஆல்பர்ட், யோர்க் கோமகன் (பின்னர் ஆறாம் சியார்ச்), மன்னரின் இரண்டாவது மகன் ஆவார். தாயார், எலிசபெத், யோர்க் கோமாட்டி (பின்னர் எலிசபெத் போவ்சு-லயோன்), இசுக்காட்லாந்தைச் சேர்ந்த பிரபு கிளௌட் போவ்சு-லியோன். எலிசபெத் இலண்டனில் மேஃபெயார் என்ற இடத்தில் உள்ள அவர்களது இல்லத்தில் அறுவைசிகிச்சை மகப்பேறு மூலம் பிறந்தார். தாயார் வழியே எலிசபெத் என்றும்; தந்தை-வழி பூட்டி வழியே அலெக்சாந்திரா என்றும்; தந்தை-வழிப் பாட்டி வழியே மேரி என்றும் பெயரிடப்பட்டார். அவரது நெருங்கிய குடும்பத்தினரால் "லிலிபெட்" என்று அழைக்கப்பட்டார்.  
எலிசபெத்துடன் கூடப் பிறந்த ஒரேயொருவர் இளவரசி மார்கரெட் 1930 இல் பிறந்தார். இரண்டு இளவரசிகளும் தங்கள் தாயினதும் ஆசிரியை மரியன் கிராஃபோர்டினதும் மேற்பார்வையின் கீழ், கிராபோர்ட் இரு இளவரசிகளினதும் சிறுவயது ஆண்டுகளின் வாழ்க்கை வரலாற்றை *தி லிட்டில் பிரின்சஸ்* என்ற தலைப்பில் 1950 இல் வெளியிட்டார், இது அரச குடும்பத்தை திகைக்க வைத்தது. எலிசபெத்தின் குதிரைகள், நாய்கள் மீதான காதல், அவரது ஒழுங்குமுறை மற்றும் பொறுப்புணர்வின் அணுகுமுறை ஆகியவற்றை புத்தகம் விவரிக்கிறது.
# ஐக்கிய இராச்சியத்தின் இரண்டாம் எலிசபெத்

## மரபுரிமை வாரிசு

எலிசபெத்தின் தாத்தாவின் ஆட்சியின் போது, அவர் தனது மாமா எட்வர்ட், மற்றும் அவரது தந்தைக்கு பின்னால், பிரித்தானிய முடிக்கு வாரிசு வரிசையில் மூன்றாவது இடத்தில் இருந்தார். அவரது பிறப்பு பொது ஆர்வத்தை ஏற்படுத்திய போதிலும், எட்வர்டு இன்னும் இளமையாக இருந்ததாலும், எட்வர்டு திருமணம் செய்து குழந்தைகளைப் பெற வாய்ப்பிருந்ததாலும், எலிசபெத் இராணியாக வருவார் என்று எதிர்பார்க்கப்படவில்லை. அவரது தாத்தா 1936 இல் இறந்தபோது, அவரது மாமா எட்வர்ட், எட்டாம் எட்வர்டு என்ற பெயரில் முடிசூடினார். இதனால் எலிசபெத் தனது தந்தைக்குப் பிறகு அரியணைக்கு இரண்டாவது வரிசையில் இருந்தார். 1936 ஆம் ஆண்டின் பிற்பகுதியில், எட்வர்ட், விவாகரத்துப் பெற்ற சமூகவாதியும் அமெரிக்கருமான வாலிசு சிம்ப்சனுடனான தனது முன்மொழியப்பட்ட திருமணம் அரசியலமைப்பு நெருக்கடியைத் தூண்டியதை அடுத்து, பதவி விலகினார். இதன் விளைவாக, எலிசபெத்தின் தந்தை முடிசூடி ஆறாம் ஜார்ஜ் என்ற ஆட்சிப் பெயரைப் பெற்றார். எலிசபெத்துக்கு சகோதரர்கள் இல்லாததால், அவர் பட்டத்து இளவரசி ஆனார். அவரது பெற்றோர்கள் பின்னர் ஒரு மகனைப் பெற்றிருந்தால், ஆண் தலைவாரிசு முறை அக்காலத்தில் கடைப்பிடிக்கப்பட்டதால், அவர் வாரிசு வரிசையில் எலிசபெத்திற்கு மேலே இருந்திருப்பார் இருவரும் டென்மார்க்கின் ஒன்பதாம் கிறித்தியான் மூலம் இரண்டாம் முறையான உறவினர்களும், விக்டோரியா மகாராணி மூலம் மூன்றாவது முறையான உறவினர்களும் ஆவர். `939 சூலையில் டார்ட்மவுத்தில் உள்ள அரச கடற்படைக் கல்லூரியில் மூன்றாவது முறையாக சந்தித்த பிறகு, 13 அகவை கொண்ட எலிசபெத் தான் பிலிப்பை காதலிப்பதாகக் கூறினார், அவர்கள் இருவரும் கடிதங்களைப் பரிமாறிக் கொள்ளத் தொடங்கினர். அவர்களது திருமண உறுதி 1947 சூலை 9 அன்று அதிகாரப்பூர்வமாக அறிவிக்கப்பட்டபோது அவருக்கு அகவை 21 ஆகும்.  
திருமண உறுதியிலும் சர்ச்சைகள் கிளம்பின. பிலிப்புக்கு நிதி நிலை எதுவும் இல்லை, இரண்டாம் உலகப் போர் முழுவதும் அரச கடற்படையில் பணியாற்றிய பிரித்தானியக் குடிமகன் என்றபோதும், வெளிநாட்டில் பிறந்தவர், நாட்சிகளுடன் தொடர்பு கொண்ட செருமனியப் பிரபுக்களை மணந்த சகோதரிகள் இருந்தனர்.  
திருமணத்திற்கு முன்பு, பிலிப் தனது கிரேக்க, தென்மார்க்குப் பட்டங்களைத் துறந்தார், அதிகாரப்பூர்வமாக கிரேக்க மரபுவழியிலிருந்து ஆங்கிலிகனிசத்திற்கு மாறினார், அத்துடன் *லெப்டினன்ட் பிலிப் மவுண்ட்பேட்டன்* என்ற மரபை ஏற்றுக்கொண்டார், அவரது தாயின் பிரித்தானியக் குடும்பத்தின் குடும்பப் பெயரைப் பெற்றார். எடின்பரோ கோமகன் என்ற பட்டப் பெயரையும் திருமணத்திற்கு முன்னர் பெற்றார். எலிசபெத்தும் பிலிப்பும் 1947 நவம்பர் 20 இல் வெஸ்ட்மின்ஸ்டர் மடத்தில் திருமணம் செய்துகொண்டனர். உலகம் முழுவதிலும் இருந்து 2,500 திருமணப் பரிசுகளைப் பெற்றனர். போருக்குப் பிந்தைய பிரித்தானியாவில், பிலிப்பின் செருமானிய உறவுகள், அதில் எஞ்சியிருக்கும் அவரது மூன்று சகோதரிகள், திருமணத்திற்கு அழைக்கப்படவில்லை. அத்துடன் முன்னாள் எட்டாம் எட்வர்டு மன்னராக இருந்த வின்ட்சர் பிரபுவுக்கும் அழைப்பு விடுக்கப்படவில்லை.  
எலிசபெத் தனது முதல் குழந்தையான இளவரசர் சார்லசை 1948 நவம்பர் 14 இல் பெற்றெடுத்தார். சார்லசு பிறப்பதற்கு ஒரு மாதத்திற்கு முன்னர், அரச இளவரசர் அல்லது இளவரசியின் மரபையும் பட்டத்தையும் எலிசபெத்தின் குழந்தைகளுக்குப் பயன்படுத்த அனுமதித்து, அரசர் ஆறாம் ஜோர்ஜ் காப்புரிமைக் கடிதங்களை வழங்கினார். இரண்டாவது குழந்தை, இளவரசி ஆன் 1950 ஆகத்து 15 இல் பிறந்தார்.
# ஐக்கிய இராச்சியத்தின் இரண்டாம் எலிசபெத்

## ஆட்சி

### அரியணை ஏறலும் முடிசூடலும்

1951 ஆம் ஆண்டில் மன்னர் ஆறாம் ஜோர்ஜின் உடல்நிலை மோசமடைந்தது, பொது நிகழ்ச்சிகளில் எலிசபெத் அவருக்காக அடிக்கடி நிற்க வேண்டி வந்தது. அக்டோபர் 1951 இல் எலிசபெத் கனடாவுக்குச் சுற்றுப் பயணம் மேற்கொண்டபோது, வாசிங்டன், டி. சி.யில் அமெரிக்கத் தலைவர் ஹாரி டுரூமனைச் சந்தித்தார். இப்பயணத்தின்போது, எலிசபெத்தின் தனிப்பட்ட செயலாளரான மார்ட்டின் சார்ட்டெரிஸ், சுற்றுப்பயணத்தின்போது மன்னரின் இறப்பு ஏற்பட்டால், எலிசபெத் அரியணை ஏறும் அறிவிப்பையும் அவருடன் எடுத்துச் சென்றார். 1952 ஆம் ஆண்டின் முற்பகுதியில், எலிசபெத், பிலிப் ஆகியோர் கென்யா வழியாக ஆத்திரேலியா, நியூசிலாந்து நாடுகளுக்கு சுற்றுப்பயணத்திற்கு புறப்பட்டனர். 1952 பிப்ரவரி 6 அன்று, கென்ய இல்லமான சாகனா விடுதிக்குத் திரும்பியபோது, ஆறாம் ஜோர்ஜின் இறப்பும், எலிசபெத்தின் அரியணை ஏறலும் உடனடியாக அமலுக்கு வந்தது பற்றிய செய்தி வந்தது. பிலிப் புதிய ராணிக்கு செய்தியைத் தெரிவித்தார். எலிசபெத் என்பதைத் தனது ஆட்சிப் பெயராகத் தக்கவைத்துக் கொள்ள அவர் தேர்ந்தெடுத்தார்; இதனால் அவர் *இரண்டாம் எலிசபெத்* என்று அழைக்கப்பட்டார். அவர் தனது பகுதிகள் முழுவதும் ராணியாக அறிவிக்கப்பட்டார். எலிசபெத்தும் பிலிப்பும் அவசரமாக இங்கிலாந்து திரும்பினர். இருவரும் பக்கிங்காம் அரண்மனைக்குக் குடிபெயர்ந்தனர்.  
எலிசபெத் அரியணை ஏறியவுடன், ஒரு பெண் திருமணம் செய்து கொள்ளும்போது தனது கணவரின் குடும்பப்பெயரை எடுத்துக் கொள்ளும் வழக்கத்திற்கு ஏற்ப, அரச குடும்பம் எடின்பரோ பிரபுவின் பெயரைத் தாங்கும் என்று எதிர்பார்க்கப்பட்டது. மவுண்ட்பேட்டன் பிரபு *மவுண்ட்பேட்டன் மாளிகை* என்ற பெயரை பரிந்துரைத்தார். பிலிப் தனது இரட்டைப் பட்டத்திற்குப் பிறகு *எடின்பரோ மாளிகை* என்ற பெயரைப் பரிந்துரைத்தார். எனினும் பிரித்தானியப் பிரதமர் வின்சுடன் சர்ச்சிலும், எலிசபெத்தின் பாட்டி மேரி ஆகியோர் வின்சர் மாளிகை என்ற பெயரைத் தக்கவைத்துக் கொள்ள விரும்பினர், எனவே எலிசபெத் 1952 ஏப்ரல் 9 அன்று வின்சர் அரச குடும்பத்தின் பெயராக தொடரும் என்று அறிவித்தார். இது குறித்து பிலிப் கருத்துத் தெரிவிக்கையில், "அவரது சொந்தக் குழந்தைகளுக்கு தனது பெயரை வைக்க அனுமதிக்கப்படாத ஒரே மனிதர் நான் தான்." என்று கூறினார். 1960 ஆம் ஆண்டில், பிலிப், எலிசபெத்தின் அரச குடும்பத்தைச் சுமக்காத ஆண்-வரிசை சந்ததியினருக்கு *மவுண்ட்பேட்டன்-வின்சர்* என்ற குடும்பப்பெயர் ஏற்றுக்கொள்ளப்பட்டது.  
1953 மார்ச் 24 இல் ராணி மேரி (ஐந்தாம் ஜோர்ஜின் மனைவி) இறந்த போதிலும், மேரி இறப்பதற்கு முன் அவர் கோரியபடி, சூன் 2 அன்று திட்டமிட்டபடி எலிசபெத்தின் முடிசூட்டு விழா நடைபெற்றது. வெஸ்ட்மின்ஸ்டர் மடத்தில் நடந்த முடிசூட்டு விழா, முதல் முறையாக தொலைக்காட்சியில் ஒளிபரப்பப்பட்டது. எலிசபெத்தின் அறிவுறுத்தலின் பேரில், அவரது முடிசூட்டு ஆடை பொதுநலவாய நாடுகளின் மலர்ச் சின்னங்களுடன் வடிவமைக்கப்பட்டது.
# ஐக்கிய இராச்சியத்தின் இரண்டாம் எலிசபெத்

## பிள்ளைகள்

| பெயர் | பிறப்பு | திருமணம் | பிள்ளைகள் | பேரப்பிள்ளைகள் |  |
| --- | --- | --- | --- | --- | --- |
| மூன்றாம் சார்லசு | 14 நவம்பர் 1948 | 29 சூலை 1981
<small>(மணமுறிவு 28 ஆகத்து 1996)</small> | டயானா இசுபென்சர் கோமகள் | * இளவரசர் வில்லியம், வேல்சு கோமகன் | * வேல்ஸ் இளவரசர் ஜோர்ஜ்
* வேல்ஸ் இளவரசி சார்லட்
* வேல்சு இளவரசர் லூயிஸ் |
| * இளவரசர் ஹாரி, சசெக்சு கோமகன் | * ஆர்க்கி மவுண்ட்பேட்டன் - வின்சர்
* லில்லிபெட் மவுண்ட்பேட்டன் - வின்சர் |  |  |  |  |
| 9 ஏப்ரல் 2005 | கேமில்லா ஷேண்ட் |  |  |  |  |
| இளவரசி ஆன் | 15 ஆகத்து 1950 | 14 நவம்பர் 1973
<small>மணமுறிவு 28 ஏப்ரல் 1992</small> | மார்க் பிலிப்சு | பீட்டர் பிலிப்சு | சாவன்னா பிலிப்சு
இசுலா பிலிப்சு |
| சாரா பிலிப்சு |  |  |  |  |  |
| 12 திசம்பர் 1992 | டிமோத்தி லாரன்சு |  |  |  |  |
| இளவரசர் ஆண்ட்ரூ, யார்க் கோமகன் | 19 பெப்ரவரி 1960 | 23 சூலை 1986
<small>மணமுறிவு 30 மே 1996</small> | சாரா பெர்குசன் | யார்க் இளவரசி பீட்ரைசு
யார்க் இளவரசி யூஜெனி |  |
| இளவரசர் எட்வர்டு, வெசக்சு பிரபு | 10 மார்ச்சு 1964 | 19 சூன் 1999 | சோபி ரைசு-ஜோன்சு | லூயி வின்ட்சர் சீமாட்டி
ஜேம்சு, செவர்ன் கோமகன் | } |
# ராவி ஆறு

**ராவி ஆறு** (சமஸ்கிருதம்: रवि, பஞ்சாபி: ਰਾਵੀ, உருது: راوی) இந்தியா மற்றும் பாகிஸ்தானில் ஓடும் ஆறாகும். இதன் நீளம் 720 கி.மீ.. இமயமலையில் இமாச்சலபிரதேசத்தின் சம்பா மாவட்டத்தில் உற்பத்தியாகி வடமேற்காக பாய்ந்து ஜம்மு காஷ்மீர் மாநிலத்தில் தென்மேற்காக பாய்ந்து மதோபுர் அருகில் பஞ்சாப் மாநிலத்தை அடைகிறது. 80 கி.மீ. தொலைவு இந்திய பாகிஸ்தான் எல்லையில் பாய்ந்து இந்த ஆறு பாகிஸ்தானில் நுழைகிறது, அகமதுபூர் சியல் என்னுமிடத்தில் செனாப் ஆற்றுடன் இணைகிறது. லாகூரின் ஆறு எனவும் இதற்கு பெயருண்டு. லாகூர் நகரம் இந்த ஆற்றின் கிழக்கு கரையில் அமைந்துள்ளதால் இப்பெயர் ஏற்பட்டது. மேற்கு கரையில் சதரா (Shahdara) நகரம் அமைந்துள்ளது, இங்கு முகலாய மன்னன் ஜஹாங்கீர் மற்றும் அவன் மனைவி நூர்ஜகான் ஆகியோரின் நினைவிடம் உள்ளது. லாகூர் நகரின் புறநகர் பகுதியாக சதராவை கருதலாம். ராவி ஆற்றின் நீரானது சிந்து நீர் ஒப்பந்தப்படி இந்தியாவுக்கு ஒதுக்கப்பட்டுள்ளது.
# ஆஸ்திரேலிய நேர வலயம்

**ஆஸ்திரேலிய நேர வலயம்** எனப்படுவது ஆஸ்திரேலியா கண்டத்தில் கடைப்பிடிக்கப்படும் நேர வலயத்தைக் குறிக்கும். ஆஸ்திரேலியாவில் தற்போது கிரீன்விச் நேர வலயத்தில் இருந்து வேறுபட்ட மூன்று நேர வலயங்கள் நடைமுறையில் உள்ளன. அவையாவன: கீழைத்தேய (UTC+10, AEST), மத்திய (UTC+9:30, ACST) மற்றும் மேற்கத்தைய (UTC+8, AWST). இவற்றைவிட சில பகுதிகள் அதிகாரபூர்வமற்ற "மத்திய மேற்கத்திய" (UTC+8:45) நேர அலகைப் பயன்படுத்துகின்றன. ஆஸ்திரேலியாவின் வெளியே உள்ள பல பிரதேசங்கள் தமக்கென வேறுபட்ட நேர வலயங்களைப் பயன்படுத்துகின்றன.  
ஆஸ்திரேலியாவின் அனைத்துக் குடியேற்ற நாடுகளும் தரப்படுத்தப்பட்ட நேரத்தை 1890களில் அறிமுகப்படுத்தின.  
ஆஸ்திரேலிய மாநிலங்களில் நியூ சவுத் வேல்ஸ், ஆஸ்திரேலிய தலைநகரப் பிரதேசம், விக்டோரியா, தாஸ்மானியா, தெற்கு ஆஸ்திரேலியா ஆகியன ஆண்டு தோறும் கோடை காலங்களில் பகலொளி சேமிப்பு நேரத்தை அறிமுகப்படுத்துகின்றன. மேற்கு ஆஸ்திரேலியா பகலொளி சேமிப்பு நேரத்தை சோதனைக்காக அறிமுகப்படுத்தியுள்ளது. குயின்ஸ்லாந்து, வட மண்டலம் ஆகியவற்றில் பகலொளி சேமிப்பு நடைமுறையில் இல்லை.
# ஆஸ்திரேலிய நேர வலயம்

## மாநிலங்களில் நேரங்கள்

**மேற்கத்திய தரப்படுத்தப்பட்ட நேரம் (AWST) - UTC+8 மணி**  
- மேற்கு ஆஸ்திரேலியா  
**மத்திய தரப்படுத்தப்பட்ட நேரம் (ACST)- UTC+9:30 மணி**  
- தெற்கு ஆஸ்திரேலியா
- வட மண்டலம்  
**கீழைத்தேய தரப்படுத்தப்பட்ட நேரம் (AEST) - UTC+10 மணி**  
- குயின்ஸ்லாந்து
- நியூ சவுத் வேல்ஸ்
- ஆஸ்திரேலிய தலைநகரப் பிரதேசம்
- விக்டோரியா
- தாஸ்மானியா
# துடுப்பு வாயன்

**துடுப்பு வாயன்** *(spoonbill)* என்பது நீண்ட கால்களையும் துடுப்பு போன்ற தட்டையான அலகையும் கொண்ட பெரிய பறவை. இவை நீரில் உள்ள பூச்சிகள், சிறு மீன்கள் போன்றவற்றை இரையாகக் கொள்கின்றன. இப்பறவைகள் நன்னீர், உவர்நீர் இரண்டிலுமே வாழ்வினும் நன்னீர் நிலைகளை விரும்புகின்றன. இப்பறவைகளில் மரங்களில் கூடுகட்டி வாழ்கின்றன.  
பெண் பறவைகள் மூன்று முட்டைகள் வரை இடும். ஆண், பெண் இரண்டுமே அடை காக்கும். குஞ்சுகள் பிறந்தவுடன் சில நாட்கள் பார்க்கும் திறனற்று இருக்கும். தாய், தந்தை இரண்டுமே குஞ்சுகளுக்கு இரை ஊட்டும். குஞ்சுகளின் அலகு இளமையில் கூர்மையாகவே இருக்கும். அவை வளர்ந்து பருவமடையும் போது அலகு துடுப்பு வடிவம் பெறுகிறது.
# துடுப்பு வாயன்

## சிற்றினங்கள்

உலகம் முழுவதிலிமிருந்து 6 சிற்றினங்கள் பிளாட்டிளா பேரினத்தின் கீழ் அங்கீகரிக்கப்பட்டுள்ளன.
| பொது மற்றும் உயிரியல் பெயர் | படம் | விளக்கம் | பரம்பல் |
| --- | --- | --- | --- |
| கரண்டிவாயன்
(*பிளாட்டிளா லூகோரோடியா*) | முதிர்ச்சியடைந்த பறவைகள் மற்றும் இளம்பறவைகள் பெரும்பாலும் வெள்ளை நிறத்தில் கருப்பு வெளிப்புற இறக்கை முனைகள் மற்றும் கருமையான பில்கள் மற்றும் கால்கள். பொதுவாக மற்ற இனங்கள் இல்லாமல், நாணல் படுக்கைகளில் இனப்பெருக்கம். | இது மிகவும் பரவலான சிற்றினமாகும். ஆப்பிரிக்காவின் வடகிழக்கு மற்றும் ஐரோப்பா மற்றும் ஆசியாவின் பெரும்பாலான பகுதிகளில் ஜப்பான் வரை காணப்படுகிறது. |  |
| கருமூஞ்சி கரண்டிவாயன்
(*பிளாட்டிளா மைனர்*) | கரண்டிவாயனுடன் நெருங்கிய தொடர்புடையது | தைவான், சீனா, கொரியா & யப்பான். |  |
| ஆப்பிரிக்க கரண்டிவாயன்
(*பிளாட்டிளா ஆல்பா*) | யூரேசியன் கரண்டிவாயன் போன்ற ஒரு பெரிய வெள்ளை இனம், இதிலிருந்து அதன் இளஞ்சிவப்பு முகம் மற்றும் பொதுவாக வெளிறிய பில் மூலம் வேறுபடலாம். அதன் உணவில் பூச்சிகள் மற்றும் பிற சிறிய உயிரினங்கள் அடங்கும், மேலும் இது மரங்கள், சதுப்பு நிலங்கள் அல்லது பாறைகளில் கூடு கட்டுகிறது. | ஆப்பிரிக்கா & மடகாசுகர் |  |
| அரச கரண்டிவாயன்
(*பிளாட்டிளா ரெஜியா*) | கருப்பு முகத்துடன் பெரிய வெள்ளை நிற கரண்டிவாயன் | தென்கிழக்கு ஆஸ்திரேலியாவில் மிகவும் பொதுவாக காணப்படுவது. ஆனால் ஈரநிலங்கள் உருவாகும்போது கண்டத்தின் மற்ற பகுதிகளில் சிறிய எண்ணிக்கையில் காணப்படும். நியூசிலாந்தில், குறிப்பாக தெற்கு தீவு, மற்றும் சில சமயங்களில் நியூ கினியா, இந்தோனேசியா மற்றும் பசிபிக் தீவுகளில் காணப்படும் |  |
| மஞ்சள் அலகு கரண்டிவாயன்
(*பிளாட்டிளா பிளாவிபெசு*) | மஞ்சள் நிற அலகுடன் காணப்படும் வெள்ளை நிறகரண்டிவாயன். | தென்கிழக்கு ஆத்திரேலியா |  |
| இளஞ்சிவப்பு கரண்டிவாயன்
(*பிளாட்டிளா அஜாஜா*) | பெரிய பறவைகள் இளஞ்சிவப்பு இறகுகளுடன் காணப்படும். | தென்அமெரிக்கா, கரீபியன், தென்கிழக்கு ஐக்கிய நாடுகள் | } |
# நோர்வேத் தமிழர்

தமிழ் பின்புலத்துடன் நோர்வேயில் வசிப்பவர்களை **நோர்வேத் தமிழர்** எனலாம். நோர்வேயில் உள்ள தமிழர்களில் பெரும்பாலானவர்கள் 1983 இன் பின்னர் புலம்பெயர்ந்த ஈழத் தமிழர்கள் ஆவர். பத்தாயிரத்திற்கும் மேற்பட்ட தமிழர்கள் நோர்வேயில் வசிக்கிறார்கள். இவர்களின் பெரும்பாலானவர்கள் ஒசுலோ பேர்கன் ஆகிய பெரும் நகரங்களில் வசிக்கிறார்கள்.
# நோர்வேத் தமிழர்

## வரலாறு

நோர்வே நாட்டிற்குத் தமிழர்கள் வந்ததனை மூன்று பிரிவுகளாகப் பிரிக்கலாம். முதற்பிரிவானது 1956 - 1975ஆம் ஆண்டுக் காலப்பகுதியாகும். நோர்வேயில் குடியேறிய முதல் தமிழரான திரு.அன்ரனி ராஜேந்திரம் அவர்களைத் தொடர்ந்து, அவரின் முயற்சியாலும், நேரடியாக வேலைவாய்ப்புப் பெற்றும் தமிழர்கள் நோர்வே வரத் தொடங்கினர். இந்நிலைமையானது உள்வருவோருக்கான தடை அமுலுக்கு வந்த 1975ஆம் ஆண்டுவரை நீடித்தது.  
இரண்டாவது பகுதியாக 1975 - 1988ஆம் ஆண்டுக் காலப்பகுதியாகும். 1975ஆம் ஆண்டுமுதல் வேலைவாய்ப்புப் பெற்று நோர்வே நாட்டிற்குள் உள்வருதல் தடைசெய்யப்பட்டது. இந்நிலையைத் தொடர்ந்து பாடசாலை அனுமதி பெற்றுத் தமிழர்கள் நோர்வேக்கு வர ஆரம்பித்தனர். இந்நிலைமையானது 1988ஆம் ஆண்டுவரை நீடித்தது. இதன் பின்பு பல்கலைக்கழக அனுமதி பெற்றுச் சிறிய அளவிலான தமிழர்களே வருடாவருடம் நோர்வே வருகின்றனர். இரண்டாவது பகுதியின் இறுதிப்பகுதிகளில் பெருமளவான தமிழர்கள் அகதிகளாக நோர்வே வந்திருந்தனர்.  
மூன்றாவது பகுதியானது 1980களின் இறுதிக் காலகட்டத்தில் இருந்து இன்று வரையானது. 1980களில் இருந்து அகதிகளாகவும், அவர்களது குடும்ப உறவுகளாக அவர்களைத் தொடர்ந்தும் பெருமளவிலான தமிழர்கள் நோர்வே வந்தனர். இவர்களின் வருகையானது 1990களின் பிற்பகுதிகளில் இருந்து பெரிதும் மட்டுப்படுத்தப்பட்டது. இதனைத் தொடர்ந்து பெற்றோர்களை இழந்த அல்லது பெற்றோர்களுடனான தொடர்பினை இழந்த சிறுவர்களுக்கு மட்டுமே பெரும்பாலும் நோர்வேயில் வதிவிட அனுமதி கொடுக்கப்படுகின்றது.  
அத்துடன் மேற்படிப்பிற்காகவும், வேலைக்காகவும் இந்தியாவில் இருந்து நோர்வேக்கு தமிழர்கள் அண்மைக் காலங்களில் வந்துள்ளனர். இவர்களின் எண்ணிக்கை மிகவும் குறைவாகவே உள்ளது.
# நோர்வேத் தமிழர்

## மக்கள்தொகையியல்

நோர்வேயில் இதுவரை மேற்கொள்ளப்பட்ட கணிப்பீடுகள் அனைத்தும் இலங்கையர் என்ற வரையறையிலேயே அமைந்திருந்தன. எனினும் நோர்வேயில் வாழும் சிங்களவர்கள் மிகவும் சொற்ப அளவில், சில நூற்றுக்கணக்கானவர்களே இங்கு வாழ்வதனால் இலங்கையர்களுக்கான கணிப்பீடானது தமிழர்களையே பொதுவாகச் சுட்டிநிற்கிறது எனலாம்.  
1987-1988 ஆண்டுக்காலப்பகுதியில் நோர்வே நாட்டிற்குள் வந்த வெளிநாட்டினருள் இலங்கையர் மூன்றாவது இடத்தினைப் பெற்றிருந்தனர். 2008 கணிப்பின்படி நோர்வேயில் வாழும் வெளிநாட்டினரின் சனத்தொகையை கருத்தில் கொண்டால், இலங்கையர் 12 ஆவது இடத்தில் இருப்பதுடன் நோர்வேவாழ் வெளிநாட்டினரின் தொகையில் 3 % ஆகவுள்ளனர்.  
நோர்வேயில் வாழும் இலங்கையர்களின் தொகையானது 2008 இல் 13063 ஆக அமைந்திருந்தது. இக்கணிப்பில் 8264 வரையிலானோர் நேரடியாக இலங்கையில் இருந்து இடம்பெயர்ந்தோராகவும், மிகுதியானோர் இலங்கை பெற்றோர்களுக்கு நோர்வேயில் பிறந்த பிள்ளைகளாகவும் இருக்கின்றனர். இலங்கையிலிருந்து இடம்பெயர்ந்தோரில், பெண்களின் தொகையானது ஆண்களின் தொகையை விடச்சற்று அதிகமாகும். இலங்கையர்களில் கிட்டத்தட்ட 80 % மானோர் நோர்வே குடியுரிமை பெற்றவர்களாகவும், 20 % மானோர் வெளிநாட்டுக் குடியுரிமையுடன் இருப்பவர்களாகவும் உள்ளனர்.  
1990 - 2007 ஆண்டிற்கிடையில், இடம்பெயர்ந்து வந்தவர்களில் அகதிகளாக வந்தவர்கள் அதிகளவிலும் (கிட்டத்தட்ட 71% ), குடும்ப இணைவிற்காக வந்தவர்கள் இரண்டாம் இடத்திலும் (கிட்டத்தட்ட 20 %), படிப்பிற்காக வந்தவர்கள் மூன்றாம் இடத்திலும் (கிட்டத்தட்ட 7%), வேலைக்காக வந்தவர்கள் குறைந்த அளவிலும் (கிட்டத்தட்ட 1%) உள்ளனர். 1990 - 2007 ஆண்டிற்கிடையில் அகதிகளாக வந்தவர்களில் கிட்டத்தட்ட 1600 பேரளவில் நோர்வேயில் தங்கியிருப்பதற்கான அனுமதியைப் பெற்றனர். இந்த எண்ணிக்கை வேறு வெளிநாட்டவர்களில் ஏற்றுக் கொள்ளப்பட்ட அகதிகளின் எண்ணிக்கையுடன் ஒப்பிடும்போது 10 ஆவது இடத்தில் உள்ளது. 1990 - 2005ஆம் ஆண்டுக்காலப் பகுதிகளில் சம அளவில் ஆண்களும், பெண்களுமாக 355 பேர் இலங்கையில் இருந்து மாணவர்களாக நோர்வே வந்துள்ளனர்
.
2008 கணிப்பின்படி, இலங்கையரில் கிட்டத்தட்ட 12 வீதமானவர்கள் 20 வருடங்களுக்கு மேலாகவும், 49 வீதமானவர்கள் 15 வருடங்களுக்கும் மேலாகவும், 66 வீதமானவர்கள் 10 வருடத்துக்கும் கூடுதலாகவும், 84 வீதமானோர் 5 வருடங்களுக்கு அதிகமாகவும் நோர்வேயில் வாழ்பவர்களாக இருக்கின்றனர்.  
நோர்வேயின் அனைத்துப் பகுதிகளிலும் தமிழர்கள் பரந்து வாழ்ந்து வருகின்ற போதிலும் வேலைவாய்ப்புக்கள், உயர்கல்வி வாய்ப்புக்கள், தமிழ்ப்பாடசாலைகள், கலைக்கல்லூரிகள் முதலான பல காரணங்களுக்காகத் தமிழர்களில் பெரும்பான்மையினர் பெரிய நகரங்களில் வாழ்கின்றனர்.
# நோர்வேத் தமிழர்

## மக்கள்தொகையியல்

### கல்வி

2007 இல் எடுக்கப்பட்ட கணிப்பின்படி, 16-18 வயதில் உள்ளவர்களில், இடம்பெயர்ந்த இலங்கையரில் கிட்டத்தட்ட 75% மானோரும், இலங்கைப் பெற்றோருக்கு நோர்வேயில் பிறந்த குழந்தைகளில் கிட்டத்தட்ட 95% மானோரும் மேல் உயர்நிலைக்கல்வியைக் கற்கின்றனர். 19-24 வயதுக்கு உட்பட்டோரில், இலங்கைப் பெற்றோருக்குப் பிறந்த குழந்தைகளில் கிட்டத்தட்ட 62% மான பெண்களும், 42% மான ஆண்களும் உயர்கல்வி கற்கின்றனர். 1113 மாணவர்கள் பாடசாலைகளில் தமிழை ஒரு பாடமாகவோ அல்லது இருமொழிக் கல்வியில் தமிழை ஒரு மொழியாகவோ பெறுகின்றனர். ஓஸ்லோவிலுள்ள பன்மொழி நூலகம் தமிழ் மொழியில் வெளியான நூல்களையும் கொண்டுள்ளது.. இங்குள்ள தமிழ் நூல்களை இந்த தளத்தில் தேடி அறியலாம்.
# நோர்வேத் தமிழர்

## மக்கள்தொகையியல்

### தொழில்

2007 ஆம் ஆண்டின் இறுதியில் எடுக்கப்பட்ட கணிப்பின்படி, 15 - 74 வயதுக்கிடைப்பட்ட இலங்கையரில், கிட்டத்தட்ட 75% மான ஆண்களும், 61% மான பெண்களும் முழுநேர அல்லது பகுதிநேர தொழில் செய்கின்றனர்.
# நோர்வேத் தமிழர்

## மக்கள்தொகையியல்

### அரசியல்

2007 ஆம் ஆண்டிற்கான நகராட்சி தேர்தலில், இலங்கையரான 36 ஆண்களும், 14 பெண்களும் தேர்தல் வேட்பாளர் பட்டியலில் இடம்பெற்றிருந்தனர். இவர்களில் 5 ஆண்களும், 3 பெண்களுமாக 8 பேர் பிரதிநிதிகளாகத் தேர்ந்தெடுக்கப்பட்டனர். வேட்பாளர் பட்டியலில் இருந்தோரில், பிரதிநிதிகளாகத் தெரிவு செய்யப்பட்டோரின் வீதம் 16 ஆகும் .
# நோர்வேத் தமிழர்

## மக்கள்தொகையியல்

### திருமணங்கள்

2008 இன் ஆரம்பநிலை கணிப்பின்படி, இலங்கையிலிருந்து இடம்பெயர்ந்தோரில் கிட்டத்தட்ட 73.6 % ஆனோர் திருமணம் செய்தவர்களாகவும், மிகுதியானோர் திருமணம் செய்யாமலும் உள்ளனர். 2007 ஆம் ஆண்டில் நிகழ்ந்த திருமணங்களில் 55 திருமணங்கள் இரு இலங்கையருக்கிடையில் நிகழ்ந்ததாகவும், 6 திருமணங்களில் ஆண்கள் நோர்வேஜியர்களாகவும் பெண்கள் இலங்கையராகவும், 7 திருமணங்களில் பெண்கள் நோர்வேஜியர்களாகவும் ஆண்கள் இலங்கையராகவும் இருந்தனர்.
# நோர்வேத் தமிழர்

## மக்கள்தொகையியல்

### குழந்தைகள்

இலங்கையில் இருந்து நோர்வே நாட்டுக்குப் புலம்பெயர்ந்தவர்களைப் பெற்றோர்களாகக் கொண்டு 4460 குழந்தைகள் நோர்வேயில் பிறந்துள்ளனர். இது நோர்வேயின் 4ஆவது பெரிய குழுவாகும். 2006ஆம் ஆண்டின் ஆரம்பத்தில் இவர்களில் 71 வீதமானோர் 10 வயதுக்கு உட்பட்டவர்களாகவும், 98 வீதமானவர்கள் 20 வயதுக்கு உட்பட்டவர்களாகவும் இருந்தனர். இலங்கை, நோர்வே ஆகிய இரு நாடுகளையும் சேர்ந்த பெற்றோர்களைக் கொண்டு 690 குழந்தைகள் பிறந்தனர். இவர்கள் நோர்வேயில் உள்வந்தோராக கணிக்கப்படமாட்டார்கள். இவர்களுக்கெனத் தனியான நடைமுறையுண்டு.
# நோர்வேத் தமிழர்

## அகதிகள்

அகதிகளாக நோர்வே வந்தவர்கள் அவர்களது விருப்புக்கேற்பவும், நகர சபைகளின் பராமரிக்கும் வசதிகளுக்கு ஏற்பவும் பல பகுதிகளுக்கும் பிரித்து அனுப்பப்பட்டனர். நகரங்களுக்குள் வந்த அகதிகள் சம்பந்தமான அனைத்து விடயங்களையும் கவனிக்கவென அகதிகள் ஆலோசகர்கள் நியமிக்கப்பட்டனர். இவர்கள் அகதிகளின் தனிப்பட்ட விடயங்கள், பொருளாதார நிலைமைகள், தங்குமிடவசதி, நோர்வேஜிய மொழிப் பயிற்சி, அவர்களது தனிப்பட்ட நிலைமைகளுக்கேற்ற பராமரிப்பு, பொதுவான பராமரிப்பு, தொடர்பாடல் உதவிகள், நிர்வாகம், பொருளாதாரம், திட்டமிடல் எனப்பல பொறுப்புக்களையும் கொண்டு அகதிகள் ஆலோசகர்கள் செயற்பட்டார்கள்.  
அகதிகளாக உள்வந்தோர் காத்திருத்தல் (வதிவிட உரிமை பெறுவதற்காக), நகரசபைகளில் குடியமர்த்தப்படல், சமூகத்துடன் இணைதல் என மூன்று நிலைகளைக் கடக்க வேண்டியவர்களாக இருந்தனர். தமிழர்களிடையே சிறந்த தொடர்பாடல் இருந்தமையினால் சமூகக் கட்டமைப்பை விளங்கியவர்களை வழிகாட்டிகளாகக் கொண்டு, நோர்வேஜிய சட்டங்கள், நடைமுறைகள், வேலைவாய்ப்பைக் கொண்ட கற்கை நெறிகள், கற்பதற்கான கடனுதவிகள் முதலான பல்துறை விளக்கங்களையும் தம்முன்னோரிடமிருந்து, தமிழரின் கண்ணோட்டத்தில் பெற்று வாழ முடிந்தது.
# நோர்வேத் தமிழர்

## அமைப்புகள்

நோர்வேயில் தமிழர்கள் ஒருங்கிணைந்து செயற்படும் ஊடகங்களாக நோர்வேத் தமிழர் அமைப்புகள் காணப்படுகின்றன.
# நோர்வேத் தமிழர்

## நபர்கள்

நோர்வேயில் வசிக்கும் தமிழர்களில் குறிப்பிடத் தகுந்தோரான பல கல்விமான்கள், அரசியல்வாதிகள், கலைஞர்கள் காணப்படுகின்றனர்.
# நோர்வேத் தமிழர்

## ஊடகத்துறை

- தமிழருவி
- தமிழியம்
- தமிழ் நாதம்
- தமிழ் முரசம்
- தமிழ் வானொலி
- தேன்தமிழ் ஓசை
# பாலினம்

**பாலினம்** *(gender)* என்பது ஆண்மையையும் பெண்மையையும் சார்ந்ததும் அவற்றை வேறுபடுத்துவதுமான பான்மைகளின் நெடுக்கம் ஆகும். சூழலைச் சார்ந்து இது உயிரிலான ஆண், பெண் போன்ற பால்பகுப்பையோ அல்லது ஊடுபாலின வேறுபாட்டையோ பாலினப் பாதிரங்கள், பாலின அடையாளம் போன்ற பாலியல் சமுகக் கட்டமைப்புகளையோ குறிக்கலாம்.
# விக்கிப்பீடியா:முதற்பக்கக் கட்டுரைகள்/அக்டோபர் 19, 2008

**மென்மி**, அல்லது **லெப்டான்**, அல்லது **லெப்டோன்** (*Lepton*) என்பது அணுக்கூறான அடிப்படைத் துகள்கள் சிலவற்றின் பொதுக் குடும்பப்பெயர். எதிர்மின்னி (எலக்ட்ரான்), மியூவான், டௌவான் (டௌ துகள்), மற்றும் இத் துகள்களின் நியூட்ரினோக்களும் (நுண்நொதுமிகளும்) மென்மிகள் அல்லது லெப்டான்கள் எனப்படும் அடிப்படைத் துகள் வகையைச் சேர்ந்தவை ஆகும். இந்த மென்மிகள் யாவும் தற்சுழற்சி எண் கொண்டவை. இந்த மென்மிகள் அணுக்கருவின் உள்ளே இயங்கும் அணுக்கரு வன்விசையை போல் வலுவான விசையுடன் இயங்குபவை அல்ல.
---  
**ஹபிள்** எனப் பொதுவாக அழைக்கப்படும் **ஹபிள் விண்வெளித் தொலைநோக்கி** (*Hubble Space Telescope*) டிஸ்கவரி விண்வெளி ஓடத்தினால் 1990 ஆம் ஆண்டு ஏப்ரல் மாதத்தில் சுற்றுப்பாதையில் செலுத்தப்பட்ட ஒரு விண்வெளித் தொலைநோக்கி ஆகும். அமெரிக்க வானியலாளரான எட்வின் ஹபிள் என்பவரின் பெயரைத் தழுவியே இதற்குப் பெயரிடப்பட்டது. இது முதலாவது விண்வெளித் தொலைநோக்கி அல்ல எனினும் ஹபிள் மிகப் பெரிய தொலைநோக்கிகளுள் ஒன்றும், மிகச் சிறந்ததும் ஆகும். அத்துடன் இது ஒரு ஆய்வுக்கருவி மட்டுமல்லாமல், வானியலுக்கான மக்கள் தொடர்பு நடவடிக்கைகளிலும் பேருதவியாக அமைந்தது.
---
<font size=+2>**உங்களுக்குத் தெரியுமா**</font>  
- நீலகிரியில் வாழும் **தோடர்** இனமக்களின் வாழ்வில் எருமைகள் பெற்றுள்ள சிறப்பு காரணமாக இவர்களை மாந்தவியலாளர்கள் *எருமையின் குழந்தைகள்* என அழைப்பர்.
- அமெரிக்க நாட்டில் உள்ள **டென்வர்** நகரம் கடல்மட்டத்தில் இருந்து ஒரு மைல் உயரத்தில் இருப்பதால் இதனை *மைல் உயர நகரம்* என்றும் அழைப்பர்.
- வாழும் பறவைகளுள் மிகப்பெரியது **தீக்கோழி** (*Struthio camelus*) ஆகும்.
- உலகிலே அதிக மக்கள் தாய் மொழியாகக் கொண்ட மொழி சீன மொழி.
- இன்று கிடைக்கப்படும் மிகப் பழைய (2300 வருடங்கள்) தமிழ் இலக்கண நூல் தொல்காப்பியம் ஆகும்.
# தாய் வீடு

**தாய் வீடு** கனடாவில் வெளிவரும் தமிழ் மாத இதழ் ஆகும். வீடு தொடர்பான பல தகவல்களை இது தாங்கி வருகிறது. வீடு விற்பனைத் தொழிலில் உள்ள பலர் இதில் பந்தி எழுத்துகிறார்கள். அதே போல சம அளவான பக்கங்களில், சமகால அரசியல், வாழ்வியல், இலக்கியம், கலை சம்பந்தமான கட்டுரைகளும், சிறுகதைகளும் வெளி வருகின்றன. கனடாவின் முன்னணி எழுத்தாளர்களான அ. முத்துலிங்கம், தேவகாந்தன், குரு அரவிந்தன், பொ.கனகசபாபதி, கவிஞர் கந்தவனம், என்.கே.மகாலிங்கம், கவிஞர் சேரன், கே.எஸ்.பாலச்சந்திரன், மாமூலன், குலேந்திரன், துருவசங்கரி போன்றோரும் இந்த இதழில் தொடராக எழுதி வருகின்றனர். "ஆழ்த்து முத்துக்கள்" என்ற தலைப்பில் ஒவ்வொரு இதழிலும் பழ்ம்பெரும் கலைஞர்கள் பற்றிய அறிமுகம் இடம் பெறுகின்றது.
# உதயன் (கனடா)

**உதயன்** கனடாவில் இருந்து இலவசமாக வெளிவரும் தமிழ் வார பத்திரிகை. கனடாவில் இருந்து நீண்டகாலமாக வெளிவரும் இதழ்களிலும் இதுவும் ஒன்றாகும். இது 10000 மேற்பட்ட பிரதிகளை இது வெளியிடுகிறது. இதில் பெரும்பகுதி விளம்பரங்களே. இந்த உதயன் பத்திரிக்கைக்கும் யாழ்ப்பாணத்தில் இருந்து வெளிவரும் உதயன் பத்திரிகைக்கும் எந்த தொடர்பும் இல்லை.
# மஞ்சரி

**மஞ்சரி** என்ற தலைப்பில் உள்ள கட்டுரைகள்:  
- மஞ்சரி (இராகம்)
- மஞ்சரி (செடி உறுப்பு) - பூந்துணர்
# மஞ்சரி

## இதழ்கள்

- மஞ்சரி (இதழ்), தமிழக மாத இதழ்
- மஞ்சரி (கனடா இதழ்)
- மஞ்சரிப்பா 16 ஆம் நூற்றாண்டில் தோன்றிய தமிழ் நூல்
---
# மஞ்சரி (கனடா இதழ்)

**மஞ்சரி** கனடாவில் இருந்து 90 களில் வெளிவந்த தமிழ் வாரப் பத்திரிகை ஆகும். இதன் ஆசிரியராக ஜெயராஜ் இருந்தார். இது அரசியல் செய்திகளை முதன்மையாக வெளியிட்டது. இந்தப் பத்திரிகை தமிழீழ விடுதலைப் புலிகளை விமர்சனம் செய்ததால் தடுக்கப்பட்டதாக அதன் ஆசிரியர் தெரிவித்துள்ளார்.
# ஆர்ப்பாட்டம்

**ஆர்ப்பாட்டம்** (demonstration) அல்லது **போராட்டம்** (public protest) என்பது பொதுவான ஒரு இடத்தில் மக்கள் கூட்டமாக ஒரு எதிர்ப்புப் போராட்ட<nowiki/>த்தை முன்னெடுப்பது ஆகும். ஒரு செயற்பாடு, சூழ்நிலை, அல்லது நிகழ்வுக்கு எதிரான நிலைப்பாட்டை வெளிப்படுத்துவதே ஆர்ப்பாட்டத்தின் நோக்கம். ஒரு தொழில் நிறுவனத்தின் முடிவுகளை அல்லது வேலை நிலைமைகளை எதிர்த்து, மொழித் திணிப்பை எதிர்த்து, இன அழிப்பை எதிர்த்து என பல நோக்கங்களுக்காக ஆர்ப்பாட்டங்கள் நடாத்தப்படலாம். ஆர்ப்பாட்டகாரர்களை எதிர்த்தும் ஆர்ப்பாட்டம் நடாத்தப்படுவதுண்டு.
# கவனயீர்ப்பு போராட்டம்

**கவனயீர்ப்பு போராட்டம்** என்பது ஒரு எதிரிப்புப் போராட்ட வடிவம் ஆகும். ஒரு செயற்பாடு, சூழ்நிலை, அல்லது நிகழ்வு தொடர்பாக பிறரின் கவனத்தை ஈர்த்து, தமது தரப்பு நியாகத்தை விளக்கி, ஆதரவு தேடுவதே கவனயீர்ப்பு போராட்டங்களின் நோக்கம். கவனத்தை ஈர்க்கும் காட்சிகள், கலை நிகழ்ச்சிகள், ஊடக வெளியீடுகள், மறியல் போராட்டம் போன்ற பல்வேறு வழிகளில் இந்த போராட்டம் நடக்கும்.
# அடையாள உண்ணாநிலை

**அடையாள உண்ணாநிலை** என்பது ஒரு எதிர்ப்புப் போராட்ட வடிவம் ஆகும். இது ஒரு செயற்பாடு, சூழ்நிலை, அல்லது நிகழ்வு தொடர்பாக தமது கருத்துக்களை, நியாயங்களை தன்னை வருத்தி, அகிம்சை முறையில் வெளிப்படுத்துகிறது. முழுமையான உண்ணாநிலைப் போராட்டத்தின் வீச்சை இது பெறாவிட்டாலும், பெருந்தொகை மக்கள் கூட்டாக தமது நிலைப்பாடுகளை எடுத்துரைக்க ஒரு சிறந்த முறை.
# குடியியற் சட்டமறுப்பு

**குடிசார் சட்டமறுப்பு**, அல்லது **ஒத்துழையாமை**, என்பது ஒருவரின் உள்ளுணர்வுக்கு அல்லது மனச்சாட்சிக்கு எதிரானது என ஒருவர் கருதும் அரச சட்டங்களையும் செயற்பாடுகளையும் குடிசார் முறையில் முயன்று மறுப்பது அல்லது எதிர்ப்பது ஆகும். சட்ட மறுப்பு என்ற எதிர்ப்புப் போராட்ட வடிவம் ஓர் அறப்போராட்ட வடிவமாகவே கருதப்படுகிறது.
# குடியியற் சட்டமறுப்பு

## வரலாறு

குடிசார் சட்டமறுப்பு என்பது கென்றி டேவிட் தூரோ அவர்கள் 1849 ஆம் ஆண்டு எழுதிய ஒரு ஆங்கிலக் கட்டுரை ஆகும். இதன் ஆங்கிலத் தலைப்பு Resistance to Civil Government (Civil Disobedience) என்பது ஆகும். அரசு தனிநபர்களின் உள்ளுணர்வுக்கு அல்லது மனச்சாட்சிக்கு எதிராக சட்டமியற்றுவதை ஏற்றுக் கொள்ளக் கூடாது எனவும், அரசின் அநீதிகளுக்கு எதிர்ப்புக் காட்டாமல் துணை போவதைத் தவிர்ப்பது ஒருவரின் கடமை எனவும் தூரோ வாதிடுகிறார்.  
காந்தி பிரித்தானியாவின் காலனித்துவ சட்டங்கள் சிலவற்றை மறுத்தது, ரோசா பாக்ஸ் அமெரிக்க இன்வாத சட்டங்களை மறுத்தது ஆகியவை சட்ட மறுப்புக்கு சிறந்த எடுத்துக்காட்டுகள் ஆகும்.
# குடியியற் சட்டமறுப்பு

## இவற்றையும் காண்க

- சத்தியாகிரகம்
- அகிம்சைப் போராட்டம்
# ஸ்ரீதர் (இயக்குநர்)

**சி. வி. ஶ்ரீதர்**(*C. V. Sridhar*, சூலை 22,1933 – அக்டோபர் 20, 2008) புகழ்பெற்ற தமிழ்த் திரைப்பட இயக்குநரும், வசனகர்த்தாவும் ஆவார். தமிழில் மட்டுமின்றி இந்தி, தெலுங்கு, கன்னடம் போன்ற தென்னிந்திய மொழிகளிலும் மற்றும் பாலிவுட்டிலும் பெரும் வெற்றியினை ஈட்டியவர் ஸ்ரீதர்.
# ஸ்ரீதர் (இயக்குநர்)

## வாழ்க்கைச் சுருக்கம்

ஶ்ரீதரகிருஷ்ணன் என்ற இயற்பெயருடன் பிறந்த ஶ்ரீதர், விஜயராகவுலு ரெட்டியார் - தாயாரம்மாள் ஆகியோருக்கு மகனாகப் பிறந்தார். இவர் அப்போதைய செங்கல்பட்டு செஞ் யோசப் பள்ளியில் 10ஆம் வகுப்பு வரை படித்தார். தனது 20-வது வயதிலே தமிழ் உரைநடைகளை எதுகை மோனையுடன் எழுதித் தேர்ச்சி பெற்றார். பள்ளிப் பருவத்தில் அங்கு நடத்தப்படும் கலை நிகழ்ச்சி நாடகப் போட்டிகளில் தமிழ் வசனத்தை மையமாக வைத்து இவர் பல கதைகளை எழுதியுள்ளார். அதே போல் அந்த சிறு வயதிலே அவர் ஒரு அழகிய கதையுடன் சென்னையில் உள்ள ஏ. வி. எம் நிறுவனத்தில் இயக்குநர் ப. நீலகண்டன் அவர்களிடம் அந்த கதையை காட்டிய போது அதை படித்து பார்த்துவிட்டு மிகவும் நன்றாக உள்ளது ஆனால் நீ இன்னும் பெரிய ஆளாக வளர்ந்த பிறகு இதை படமாக்கலாம் என்று கூறிவிட்டார். ஆனால் அந்த நேரத்தில் மனம் தளராத ஶ்ரீதர் அடுத்ததாக டி.கே.டி சகோதர்கள் சொந்தமாக நடத்தி வந்த நாடக சபாவில் உள்ள தி. க. சண்முகத்திடம் காட்டிய போது அது விரைவில் நாடகம் ஆக நடத்தபட்டு அதைத் திரைப்படம் ஆக எடுக்க நினைத்த சண்முகம் அந்தக் கதையில் சில திருத்தங்களை செய்யச் சொன்னார். பின்பு அந்த கதை நாடகமாக நடத்தப்பட்டு திரைப்படமாக 1954 இல் ரத்த பாசம் என்ற படத்தின் மூலம் வசனகர்த்தாவாக தனது திரை வாழ்க்கையைத் தொடங்கினார் ஸ்ரீதர்.  
அந்த நாட்களில் மிகுந்த புகழ் பெற்றிருந்த திரைப்பட வசனகர்த்தாவான இளங்கோவன் வசனத்தால் ஈர்க்கப்பட்டு அவருடன் இணைந்து 1963 ஆம் ஆண்டு சித்தூர் ராணி பத்மினி என்ற திரைப்படத்தில் கதை-வசனம் எழுதும் வாய்ப்பை பெற்றிருந்தார். ஶ்ரீதர் தனது தொடக்ககாலத்தில் எதிர்பாராதது, மாமன் மகள், அமரதீபம், மாதர் குல மாணிக்கம், யார் பையன், எங்கள் வீட்டு மகாலட்சுமி, உத்தம புத்திரன், மஞ்சள் மகிமை போன்ற பல திரைப்படங்களுக்கு வசனகர்த்தாவாகப் பணி புரிந்து வந்தார்.  
ஸ்ரீதர் இயக்கிய முதல் படமான கல்யாணப்பரிசு ஜெமினிகணேசன், சரோஜாதேவி மற்றும் விஜயகுமாரி ஆகியோரின் நடிப்பில் 1957ஆம் ஆண்டு முதல் தயாரிப்பில் இருந்து இரண்டு வருடம் கழித்து 1959 ஆம் ஆண்டு வெளியானது. வீனஸ் பிக்சர்ஸ் நிறுவனத்திற்காக ஸ்ரீதர் இயக்கிய இத்திரைப்படம் கதாநாயகி அந்தஸ்தை சரோஜாதேவிக்கு வழங்கியது. இத்திரைப்படத்தின் பாடல்கள் பெரும்புகழை ஈட்டின.  
1961 ஆம் ஆண்டில் தனது சொந்தப் பட நிறுவனம் சித்ராலயாவைத் தொடங்கிய ஸ்ரீதர் 30 ஆண்டுகளுக்கும் மேல் தமிழ் சினிமாவில் ஆதிக்கம் செலுத்தினார். இவர் கடைசியாக இயக்கிய படம் "தந்துவிட்டேன் என்னை".
# ஸ்ரீதர் (இயக்குநர்)

## இயக்கி தயாரித்த தமிழ்த் திரைப்படங்கள்

**இயக்கிய திரைப்படங்கள்**
- 1959 கல்யாணப் பரிசு
- 1960 மீண்ட சொர்க்கம், விடிவெள்ளி
- 1961 தேன் நிலவு
- 1962 சுமைதாங்கி, நெஞ்சில் ஓர் ஆலயம், போலீஸ்காரன் மகள்
- 1963 நெஞ்சம் மறப்பதில்லை
- 1964 கலைக்கோவில், காதலிக்க நேரமில்லை
- 1965 வெண்ணிறாடை
- 1966 கொடிமலர்
- 1967 நெஞ்சிருக்கும் வரை, ஊட்டி வரை உறவு
- 1969 சிவந்த மண்
- 1971 அவளுக்கென்று ஒரு மனம்
- 1973 அலைகள்
- 1974 உரிமைக்குரல்
- 1975 வைர நெஞ்சம்
- 1976 ஓ மஞ்சு
- 1977 மீனவ நண்பன், அண்ணா நீ என் தெய்வம்
- 1978 இளமை ஊஞ்சலாடுகிறது
- 1979 அழகே உன்னை ஆராதிக்கிறேன்
- 1980 சௌந்தர்யமே வருக வருக
- 1981 மோகனப் புன்னகை
- 1982 நினைவெல்லாம் நித்யா
- 1983 துடிக்கும் கரங்கள், ஒரு ஓடை நதியாகிறது
- 1984 ஆலய தீபம்
- 1985 தென்றலே என்னைத் தொடு, உன்னை தேடி வருவேன்
- 1986 யாரோ எழுதிய கவிதை, நானும் ஒரு தொழிலாளி, குளிர்கால மேகங்கள்
- 1987 இனிய உறவு பூத்தது
- 1991 தந்துவிட்டேன் என்னை
**தயாரிப்பு மற்றும் கதை வசனம் எழுதிய திரைபடங்கள் :-**
- 1954 ரத்த பாசம், எதிர்பாராதது
- 1955 மகேஸ்வரி , லட்சாதிபதி, மாமன் மகள்
- 1956 அமரதீபம், மாதர் குல மாணிக்கம்
- 1957 யார் பையன், எங்கள் வீட்டு மகாலட்சுமி
- 1958 உத்தம புத்திரன்
- 1959 மஞ்சள் மகிமை
- 1961 புனர்ஜென்மம், தூய உள்ளம்
- 1963 சித்தூர் ராணி பத்மினி
- 1968 கலாட்டா கல்யாணம்
- 1971 உத்தரவின்றி உள்ளே வா
# ஸ்ரீதர் (இயக்குநர்)

## மறைவு

சில ஆண்டுகளாக பக்கவாத நோயால் பாதிக்கப்பட்ட ஸ்ரீதர், திரைப்படப் இயக்குநர் பணியிலிருந்து முழுவதுமாக 1991 ஆம் ஆண்டிலிருந்து தன்னை விடுவித்து கொண்டார். 2008, அக்டோபர் 20 இல் சென்னையில் தனது 75 ஆவது அகவையில் காலமானார்.
# மீளுருவாக்கம்

ஒரு பொருளின் பயன்பாடு முடிவுற்றவுடன் அதன் மூலப்பொருட்களை புதிய பொருட்களாகச் செய்யும் செயற்பாடு **மீளுருவாக்கம்** (அல்லது **மீள் சுழற்சி**, **மறுசுழற்சி** (*Recycling*) எனப்படுகிறது. மீளுருவாக்கம் புதிய மூலப்பொருள் தேவையையும் அவற்றைப் பதனிடத் தேவையான ஆற்றலையும் குறைப்பதோடு கழிவுப்பொருள் வெளியேற்றத்தையும் குறைக்கிறது. மீளுருவாக்கம் பசுங்குடில் விளைவை ஏற்படுத்தும் வளிமங்களின் வெளியேற்றத்தையும் குறைக்கிறது. மீளுருவாக்கம் செய்யப்படவேண்டிய பொருட்கள் பாதையோரக் கழிவுப் பெட்டிகளில் இருந்தோ அல்லது சேகரிப்பு நிலையத்திற்கு நேரடியாகவோ கொண்டுவரப்படுகின்றன. பின்னர் வகைப் பிரிக்கப்பட்டு, சுத்தப்படுத்தப்பட்டு மூலப்பொருட்களாக செய்யப்படுகின்றன.
# விண்டோஸ் பணி மேலாளர்

**விண்டோஸ் பணி மேலாளர்** அல்லது **விண்டோஸ் பணி நிர்வாகி** (Windows Task Manager) விண்டோஸ் எண்டி குடும்ப இயன்குதளங்களின் பிரயோகங்கள், செயலிகளின் வினைத்திறன், நினைவகப் பாவனை, வலையமைப்புச் செயற்பாடு, உள்நுளைந்த பயனர்கள் போன்ற விபரங்களைத் தருவதாகும். பணிமேலாளர் ஊடாக விண்டோஸ் இயங்குதளத்தில் இயங்கிக் கொண்டிருக்கும் செயலை வலுக்கட்டாயமாக இடைநிறுத்தவோ அல்லது மீள்துவக்கம் செய்யவோ இயலும். அத்துடன் ஒன்றுக்கு மேற்பட்ட செயலிகள் இருந்தால் எந்தச் செயலியுடன் இணைந்து பணியை மேற்கொள்ளவது என்பதையும் தீர்மானித்துக் கொள்ளலாம். விண்டோஸ் பணிமேலாளர் விண்டோஸ் எண்டி 4.0 இல் இருந்து அறிமுகப்படுத்தப் பட்டது. இதற்கு முன்னர் பணி நிரல்கள் பயன்படுத்தப் பட்டது.
# விண்டோஸ் பணி மேலாளர்

## விண்டோஸ் பணி மேலாளரை ஆரம்பித்தல்

1. விண்டோஸ் பணிச்சூழலில் கீழே கிடையாக் கிடக்கும் கோட்டுப் பகுதியாக விண்டோஸ் டாஸ்க் பாரில் வலது சொடுக்கலின் (Right Click) பணி மேலாளரைத் தேர்ந்தெடுப்பதன் மூலம்.
1. Ctrl+Shift+ESc விசைகளை ஒருங்கே அழுத்துவன் மூலம்.
1. விண்டோஸ் எண்டி, விண்டோஸ் 2000, விண்டோஸ் விஸ்டா Ctrl+Alt+Delete விசைகளை ஒருங்கே அழுத்துவதன் விண்டோஸ் செக்கியூரிட்டி விண்டோ ஆரம்பிக்கும் அதில் பணி மேலாளரைத் தேர்ந்தெடுக்கலாம். விண்டோஸ் எக்ஸ்பியில் Ctrl+Alt+Del அல்லது Ctrl+Shift+ESc மூலம் (Welcome Screen disable ஆக இல்லாதிருந்தால்).
1. taskmgr என்ற கட்டளையைத் தட்டச்சுச் செய்வதன் மூலம்  
குறிப்பு:
1. பொதுவாக பணி மேலாளர் 2 செக்கணுக்கு ஒருமுறை அதன் நிலையை மேம்படுத்திக் கொள்வார்.
1. இதை . View->Update Speed -> High எனத் தேர்ந்தெடுத்தால் செக்கணுக்கு இரண்டு முறையும்
1. Views->Update Speed -> Low எனத் தேர்ந்தெடுத்தால் 4 செக்கணுக்கு 1 முறையும் மேம்ப்டுத்திக்கொள்ளும்.
# கழிவுக் கட்டுப்படுத்தல்

தனி நபர் ஒருவரோ அல்லது ஒரு மக்கட் சமுகமோ வெளியிடும் கழிவுப் பொருட்களின் அளவைக் குறைக்கும் செயற்பாடோ அல்லது கொள்கையோ **கழிவுக் கட்டுப்படுத்தல்** எனப்படுகிறது. கழிவுக் கட்டுப்படுத்தல் கழிவு நிலைமுறையில் இரண்டாம் நிலைப் படியிலுள்ள செயற்பாடாகும். தற்காலக் கழிவு மேலாண்மையின் மூன்று முக்கிய பகுதிகளில் ஒன்றாகும். கழிவு மீளுருவாக்கம் (*Recycling*), மறுபயனீடு (*Reuse*) என்பன ஏனைய இரண்டு பகுதிகளாகும். கடைகளில் விற்பனைப் பொருட்களின் பொதிசெய்யும் அளவைக் குறைத்தல், மீளப் பயன்படுத்தக்கூடிய சாடிகளில் (*refill*) உள்ள பொருட்களை பயன்படுத்தல் போன்றன கழிவுக் கட்டுப்படுத்தலிற்கான எடுத்துக்காட்டுகளாகும்.  
இங்கு கொடுக்கப்பட்டுள்ள பிரமிடில் உள்ள படிநிலைகளாவன:
- கழிவு உருவாதலைத் தடுத்தல்
- கழிவினை முடிந்த அளவு குறைத்தல்
- முடிந்த அளவு மீண்டும் பயன்படுத்தல்
- கழிவுப்பொருட்களை மறுசுழற்சி செய்து பயன்படுத்தல்
- ஆற்றல் மீட்டல்  
ja:ごみ問題
# இயல்புச் சொல்வழக்கு

சொற்களையும் சொற்றொடர்களையும் வேறு பொருள் தருமாறு தகுதியாக்கிப் பயன்படுத்தாமல் உள்ளபடி வழங்குதல் **இயல்புச் சொல்வழக்கு** எனப்படும்.
# இயல்புச் சொல்வழக்கு

## வகைகள்

இலக்கணம் உடையது, இலக்கணப் போலி, மரூஉ என்பன இயல்பு வழக்கில் அமைந்தவை.  
;இலக்கணம் உடையது
இலக்கணத்தின்படி அமைந்த சொற்கள்.  
எ.கா.:
:வளம், இன்பம், களவு போன்ற தனிமொழிகள்
:மாநிலம், நற்றிணை போன்ற தொடர்மொழிகள்  
;இலக்கணப்போலி
தொடர்மொழிகளின் வரிசையை மாற்றி வழங்குதல் இலக்கணப்போலியாகும்.  
எ.கா.:
:*இல்முன்*, *நகர்புறம்* என்பவற்றை *முன்றில்*, *புறநகர்* என்று வழங்குதல்  
;மரூஉ
கிளவிகளை எழுத்துக்குறைத்தும் திரித்தும் வழங்குதல் மரூஉ எனப்படும்.  
எ.கா.:
:யாவர் - யார்
:இந்நாடு - இந்தநாடு
# இயல்புச் சொல்வழக்கு

## நன்னூல் பாடல்

நன்னூலின் பாடல் 267 சொல் வழக்கைப் பற்றி உரைக்கிறது. அப்பாடல் கீழே தரப்பட்டுள்ளது.
இலக்கணம் உடையது இலக்கணப் போலி
மரூஉஎன்று ஆகும் மூவகை இயல்பும்
இடக்கர் அடக்கல் மங்கலம் குழூஉக்குறி
எனும்முத் தகுதியோடு ஆறாம் வழக்கியல்.
# வார்ப்புரு:Phanerozoic 200px

<noinclude>Note: This intentionally includes a hanging div. You need to close it after you've included any scales, etc.</noinclude><div id="Timeline-row">
<div id="PreЄ_marker">PreЄ</div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>
<div></div>  
<div id="end-"></div><noinclude>  
</noinclude>
# கஃப் விட்லம்

**எட்வேர்ட் கஃப் விட்லம்** (*Edward Gough Whitlam*, சூலை 11, 1916 - அக்டோபர் 21, 2014) ஆஸ்திரேலியாவின் முன்னாள் அரசியல்வாதியும், அதன் 21வது பிரதமரும் ஆவார். ஆஸ்திரேலியத் தொழிற் கட்சியின் உறுப்பினரான இவர் 1952 ஆம் ஆண்டில் ஆஸ்திரேலிய நடுவண் நாடாளுமன்றத்துக்குத் நியூ சவுத் வேல்ஸ் மாநிலத்தில் இருந்து தேர்ந்தெடுக்கப்பட்டார். 1960 ஆம் ஆண்டில் தொழிற் கட்சியின் உதவித் தலைவரான விட்லம், 1967 ஆம் ஆண்டில் அதன் தலைவரானார். அப்போது அவரது கட்சி எதிரணியில் இருந்தது.  
1969 ஆம் ஆண்டில் இடம்பெற்ற பொதுத் தேர்தலில் தொழிற் கட்சி தோல்வ்வியடைந்தது. எனினும் விட்லமின் தலைமையில் 1972 தேர்தலில் 23 ஆண்டுகளின் பின்னர் தொழிற்கட்சி வெற்றி பெற்று ஆட்சியமைத்தது. 1974 ஆம் ஆண்டில் இடம்பெற்ற தேர்தலில் வெற்றி பெற்ற பின்னர் 1975 ஆம் ஆண்டில் எழுந்த அரசியலமைப்புப் பிரச்சினையை அடுத்து ஆஸ்திரேலிய பொது-ஆளுநர் ஜோன் கேர் இவரை ஆட்சியில் இருந்து அகற்றினார். அரசு கொண்டுவந்த சட்டமூலம் ஒன்றை செனட் அவைக்கு வாக்கெடுப்புக்கு விடுவதற்கு எதிர்க்கட்சியாக இருந்த ஆஸ்திரேலிய லிபரல் கட்சி தடுத்ததை அடுத்து, ஆளுநர் விட்லமை ஆட்சியில் இருந்து அகற்றினார். 1975 ஆம் ஆண்டில் இடம்பெற்ற பொதுத்தேர்தலில் தொழிற்கட்சி தோல்வியடைந்தது. ஆளுநர் ஒருவரினால் அவரது சிறப்பு நிறைவேற்று அதிகாரத்தைப் பயன்படுத்தி பதவி நீக்கம் செய்யப்பட்ட ஒரேயொரு பிரதமர் இவரே ஆவார்.
# ஆஸ்திரேலிய நாடாளுமன்றம்

**ஆத்திரேலிய நாடாளுமன்றம்** (*Parliament of Australia*) அல்லது **பொதுநலவாய நாடாளுமன்றம்** (*Commonwealth parliament*) என்பது ஆத்திரேலிய அரசாங்கத்தின் சட்டமன்றத்தின் ஒரு கிளையாகும். இரு அவைகளைக் கொண்ட இச்சட்டமன்றம் பெரும்பாலும் ஐக்கிய இராச்சியத்தின் வெஸ்ட்மின்ஸ்டர் முறையை ஒத்தது. ஆனாலும் ஐக்கிய அமெரிக்கக் காங்கிரசின் சில சிறப்பு அம்சங்களையும் உள்ளடக்கியுள்ளது. ஆத்திரேலிய அரசியமைப்பின் படி, ஆத்திரேலிய நாடாளுமன்றம் மூன்று பகுதிகளை உள்ளடக்கியுள்ளது: அரசி, மேலவை, மற்றும் பிரதிநிதிகள் அவை. அரசி பொதுவாக தனது பிரதிநிதியாக பொது-ஆளுநரை (*Governor-General*) நியமித்துள்ளார்.  
கீழவை, (அல்லது பிரதிநிதிகள் அவை), தற்போது 150 உறுப்பினர்களைக் கொண்டுள்ளது. இவர்கள் ஆத்திரேலியாவின் நாடாளுமன்றத் தொகுதிகளுக்காக மக்களால் தேர்ந்தெடுக்கப்பட்டவர்கள். தொகுதிகளின் மக்கள் தொகை, எல்லைகள் மாறும் போது உறுப்பினர்களின் எண்ணிக்கையும் மாற்றமடையும். 1984 ஆம் ஆண்டில் இதன் எண்ணிக்கை 125 இலிருந்து 148 ஆக உயர்த்தப்பட்டது. இது 1993 இல் 147 ஆகக் குறைக்கப்பட்டு, பின்னர் மீண்டும் 1996 இல் 148 ஆக அதிகரிக்கப்பட்டு, 2001 ஆம் ஆண்டில் 150 ஆக அதிகரித்தது.  
மேலவை, (அல்லது செனட் அவை), 76 உறுப்பினர்களைக் கொண்டது: ஒவ்வொரு மாநிலத்திலும் 12 உறுப்பினர்களும், இரண்டு மண்டலங்களில் ஒவ்வொன்றிலும் இருவருமாக மொத்தம் 76 உறுப்பினர்கள் உள்ளனர். செனட்டர்கள் விகிதாசார முறைப்படி தேர்ந்தெடுக்கப்படுகிறார்கள். இரு அவைகளும் கான்பராவில் உள்ள நாடாளுமன்றக் கட்டிடத்தில் இரு வெவ்வேறு அறைகளில் கூடுகின்றன.
# ஆஸ்திரேலிய நாடாளுமன்றம்

## வெளி இனைப்புகள்

- நாடாளுமன்றத்தின் இணையத்தளம்
- ஆஸ்திரேலிய அரசியலமைப்பு
- ஆஸ்திரேலியா நாடாளுமன்ற முறைமை , சிறப்பு ஒலிபரப்புச் சேவையின் விவரணம் (தமிழில்)
# டைரனொசோரசு

**டைரனசோரசு** தெரொபோடா தொன்மாக்களின் பேரினமாகும். இப்பேரினத்தின் பிரபலமான இனமான டி.ரெக்சு (T. rex) பொதுக்கலாச்சாரத்தின் ஒரு அங்கமாக விளங்குகிறது. டைரனசோரசு இன்றைய மேற்கு அமெரிக்கா முழுவதும் வாழ்ந்ததிற்கான புதைப்படிவ ஆதாரங்கள் கிடைக்கப்பெற்றுள்ளன. டைரனசோரசின் புதைபடிவங்கள் 68 முதல் 65 மில்லியன் ஆண்டுகளுக்கு இடைப்பட்ட பல்வேறுபட்ட பாறைப்படிவுகளில் கிடைக்கப்பெற்றுள்ளன. கிரேடேசியசு-டேர்சரி அழிவுக்கு முன்னதாக வசித்த பறக்க முடியாத பறவை தொன்மாக்களில் ஒன்றாகும்.  
டைரனசோரிட்டுக்களைப் போலவே டைரனசோரசும் இருகாலி ஊனுண்ணியாகும். அதன் பெரிய தலையின் எடை அதன் நீளமான வாலினால் சமன் செய்யப்பட்டது. பெரிய ஆற்றல் மிக்க பின்னங்கால்களோடு ஒப்பிடுகையில் அதன் முன்னங்கால்கள் சிறியவையாகும். இருப்பினும் அவற்றின் அளவுடன் ஒப்பிடுகையில் ஆற்றல் மிக்கவையாக காணப்பட்டன. மேலும் முன்னங்கால்களில் இரண்டு விரல்களும் மூன்றாவது பண்டெச்ச விரலும் காணப்பட்டன. ஏனைய தெரொபோடா தொன்மாக்கள் டைரனசோரசை விட பெரியவையாக காணப்பட்டாலும் டைரனசோரிட்டுக்களில் பெரிய இனமாக டைரனசோரசு காணப்பட்டது. 13 மீட்டர் (43 அடி) நீளமும் 4 மீ (13 அடி) உயரமும் அண்ணளவாக 6.8 மெட்ரிக் டன் எடையையும் கொண்ட டைரனசோரசு அதந் சூழலில் மிகப்பெரிய வேட்டையாடும் விலங்காக காணப்பட்டது. எட்ரசோர், செரடொப்சியா போன்றவை அதன் இரை விலங்குகளாக காணப்பட்டிருக்கலாம். சில ஆய்வாளர்கள் டைரனசோரசு இறந்த விலங்குகளின் உடலங்களை தேடி உண்டதாக கருதுகின்றனர்.  
முப்பதுக்குமதிகமான டைரனசோரசு புதைப்படிவ எச்சங்கள் கண்டெடுக்கப்பட்டுள்ளன இவற்றுள் சில முழுமையான மண்டையோட்டைக் கொண்டுள்ளன. ஆகக் குறைந்தது ஒரு மாதிரியிலாவது இழையங்களும் புரதங்களும் கண்டெடுக்கப்பட்டுள்ளன. புதைப்படிவ எச்சங்கள் அதிகளவில் கிடைக்கப்பெற்றுள்ளமை அதிகளவிலான ஆய்வுகளுக்கு வழிசெய்துள்ளது. இருப்பினும், இதன் உணவுப் பழக்கம், பயனித்த வேகம் போன்றவைத் தொடர்பில் வாதபிரதிவாதம் தொடர்கிறது. ஆசியாவில் கண்டெடுக்கப்பட்ட டர்போசோரசை டைரனசோசின் இரண்டாம் இனமாக ஒரு சாராரும் ஏனையவர்கள் டர்போசோரசை தனிப் பேரினமாகவும் கருதுவதால் டைரனசோரசின் வகைப்பாடும் சர்ச்சைக்குரியதாக காணப்படுகிறது.
# தமிழர் பண்பாட்டில் யானை

**தமிழர்களின் பண்பாட்டில் யானை**கள் குறிப்பிடத்தக்க இடம் பெறுகிக்கின்றன.  
பண்டைத்தமிழ் அரசுகளில் யானைப் படை முதன்மையான பங்கு வகித்தது. படை யானைகளுக்குப் பெயரும் பட்டங்களும் வழங்கப்பட்டன. பெரும்பாலான தமிழகக் கோவில்களில் யானைகளின் சிற்பங்கள் செதுக்கப்பட்டிருக்கும். இன்றும் தமிழகத்தின் பெரிய கோவில்களில் கோவில் யானைகள் இருக்கின்றன. தமிழகத்தில் மேற்குத் தொடர்ச்சி மலையில் வாழும் பழங்குடியினரில் சிலர் யானைகளைப் பழக்குவதில் வல்லவர்கள். தமிழகத்தின் முதுமலை போன்ற பகுதிகளில் காட்டுமரங்களைக் எடுத்துக் கொண்டு செல்ல யானைகள் பயன்படுத்தப்படுகின்றன.  
தற்காலத்தில் தமிழகத்தின் தெருக்களில் பாகன்கள் யானைகளை அழைத்து வந்து யானையை ஆசி வழங்க வைத்து பணம் பெறுவதும் உண்டு.  
பண்டைத் தமிழ் இலக்கியங்களிலும் யானைகளைப் பற்றி நிறையக் குறிப்புகள் உள்ளன. யானைகள் தமிழில் கரி (நிறத்தால் ஏற்பட்ட பெயர்), களிறு (ஆண் யானை), பிடி (பெண் யானை), போன்ற பெயர்களால் வழங்கப்பட்டன. தந்தத்திற்கு கோடு, மருப்பு போன்ற பெயர்கள் வழங்கப்பட்டன.  
தமிழ் இலக்கியத்தில் யானைக்குரியச் சொற்களை, தமிழ் விக்சனரியின் யானை என்ற சொல்லாக்கத்தில் காணலாம்.
# தமிழர் பண்பாட்டில் யானை

## யானையைப் பற்றிய பழமொழிகள்

- யானைக்கும் அடிசறுக்கும்
- யானை இருந்தாலும் ஆயிரம் பொன் இறந்தாலும் ஆயிரம் பொன்.
# இந்திய ரூபாய்

இந்தியாவின் நாணயம் **இந்திய ரூபாய்** என அழைக்கப்படுகிறது. இந்திய ரிசர்வ் வங்கி இந்திய ரூபாயை வெளியிடுகிறது. INR என்பது இந்திய ரூபாயின் ஐஎஸ்ஓ 4217 குறியீடு.  
ரிசர்வ் வங்கியால் 5, 10, 20, 50, 100, 500 வரையிலான ரூபாய் தாள்கள் அச்சடிக்கப்படுகின்றன. ஒரு ரூபாய் தாள்கள் முதல் இரண்டாயிரம் ரூபாய் வரையிலான நாணயங்களை வெளியிடும் அதிகாரம் இந்திய அரசுக்கு மட்டுமே உண்டு. உலோக நாணயங்கள் 1, 2, 5, 10 மற்றும் 20 வரையிலான மதிப்புகளில் வெளியிடப்படுகின்றன. 20 க்கு அதிகமான மதிப்புடைய நாணயங்கள் புகழ்வாய்ந்த நபர்களையோ அல்லது ஏதேனும் ஒரு நிகழ்வையோ குறிப்பிடும் வகையில் நினைவு நாணயங்களாக வெளியிடப்படுகின்றன. 50 பைசாவுக்கு குறைவான பைசா நாணயங்கள் தற்போது புழக்கத்தில் இல்லை.
# இந்திய ரூபாய்

## சொற்பிறப்பியல்

பாணினி (கிமு 6 முதல் 4 ஆம் நூற்றாண்டு) *ரூப்யா* என்ற வார்த்தையை குறிப்பிடுகிறார். முதல் மௌரியப் பேரரசர் சந்திரகுப்த மௌரியர் (கி.மு. 340-290) காலத்தில் சாணக்கியர் எழுதிய *அர்த்தசாத்திரதம்* வெள்ளி நாணயங்களைக் *ரூப்யா* எனக் குறிப்பிடுகிறது. *ரூபாய்* என்கிற பதம் சமசுகிருத வார்த்தையான "ரூப்யா" என்கிற வார்த்தையிலிருந்து வந்தது. ரூபாயின் உடனடி முன்னோடியான *ரூபியா* 178 தானியங்கள் எடையுள்ள வெள்ளி நாணயங்களாக வட இந்தியாவில் ஷேர் ஷா சூரியால் 1540 இல் அச்சிடப்பட்டது. இது பின்னர் முகலாயப் பேரரசால் ஏற்றுக்கொள்ளப்பட்டது.
# இந்திய ரூபாய்

## உற்பத்தி

நாணயங்களையும். ஒரு ரூபாய் நோட்டையும் அச்சடிக்க இந்திய அரசுக்கு மட்டுமே உரிமை உள்ளது. நாணயங்கள் அச்சடிக்கும் உரிமை 1906 ஆம் வருட நாணயச் சட்டதால் அரசுக்கு அளிக்கப்பட்டுள்ளது. பல்வேறு மதிப்புகளில் நாணயங்களை வடிவமைத்து அச்சிடுவதும் இந்திய அரசின் பொறுப்பாகும். மும்பை, கொல்கத்தா, ஹைதராபாத் மற்றும் நொய்டா ஆகிய நான்கு இடங்களில் நாணயங்கள் அச்சிடப்படுகின்றன. இந்திய ரிசர்வ் வங்கி சட்டம், 1934 அடிப்படையில் ரிசர்வ் வங்கி மூலம் மட்டுமே நாணயங்கள் புழக்கத்திற்கு வெளியிடப்படுகின்றன. இந்திய பாதுகாப்பு அச்சகம் மற்றும் நாணயம் உற்பத்திக் கழகம் நான்கு அச்சகங்களை கொண்டுள்ளது. பணத்தாள் அச்சிடும் அச்சக ஆலை 1928 ஆம் ஆண்டில் நாசிக்கில் நிறுவப்பட்டது. முதல் பணத்தாள் அச்சிடும் அச்சகம் நாசிக்கில் நிறுவப்பட்டது. தேவாஸ், மைசூர் மற்றும் சல்போனியிலும் காகிதப் பணத்தை அச்சிடும் அச்சகங்கள் உள்ளன.
# இந்திய ரூபாய்

## ரூபாய் தாள்கள்

### அசோக ஸ்தூபி வரிசை

1950இல் இந்திய ரிசர்வ் வங்கியால் வெளியிடப்பட்ட ரூபாய் தாள்கள் ஆங்கிலேயே ரூபாயின் அம்சங்களுடன், ஜார்ஜ் IV படத்திற்கு பதிலாக ‘அசோக ஸ்தூபி’ சின்னத்தை நீர்க்குறியாக கொண்டிருந்தன. அதன் பின்னர், தொழில்நுட்ப வளர்ச்சியால், இந்தியக் கலை வடிவங்களைக் கொண்ட படங்கள் ரூபாய் தாள்களில் இடம்பெற்றன. 1980இல் “வாய்மையே வெல்லும்” என்று தேசிய சின்னத்தில் பொறிக்கப்பட்டது. இந்த ரூபாய் தாள்கள் யாவும் ‘அசோக ஸ்தூபி’ வரிசை எனப்பட்டன.
# இந்திய ரூபாய்

## ரூபாய் தாள்கள்

### மகாத்மா காந்தி வரிசை

1996 முதல் மகாத்மா காந்தி வரிசை ரூபாய் தாள்கள் வெளியிடப்பட்டன. 2005க்கு பிறகு புதிய மகாத்மா காந்தி வரிசை ரூபாய் தாள்கள் வெளியிடப்பட்டன. இவற்றில் மகாத்மா காந்தி நீர்க்குறி இருக்கும்.
# இந்திய ரூபாய்

## ரூபாய் தாள்கள்

### மகாத்மா காந்தி புதிய வரிசை

மகாத்மா காந்தி புதிய வரிசை ரூபாய் தாள்கள், நவம்பர் 8, 2016ல் அறிவிக்கப்பட்டது. நவம்பர் 10, 2016ல் இந்திய ரிசர்வ் வங்கியால் 2000 ரூபாய் மற்றும் 500 ரூபாய் தாள்கள் மக்கள் பயன்பாட்டிற்கு வெளியிடப்பட்டது. இத்தாள்களின் முகப்பில் மகாத்மா காந்தி படமும், மறுபக்கத்தில் தூய்மை இந்தியா இயக்கத்தின் சின்னமும் இடம்பெற்றிருக்கின்றன. பாதுகாப்பு நடவடிக்கையாக, புதிய இந்திய ரூபாய் நோட்டுத் தொடரில் பல்வேறு இடங்களில் நுண் அச்சுக்கள் இடம்பெற்றுள்ளன.